Songs of Surrender (אלבום של U2)

Songs of Surrender (בעברית: שירים של כניעה) הוא אלבום של הקלטות חוזרות של להקת הרוק האירית U2. האלבום הופק על ידי הגיטריסט דה אדג' ויצא ב-17 במרץ 2023 בחברת איילנד רקורדס ובחברת אינטרסקופ רקורדס. האלבום מכיל הקלטות חוזרות ופרשנויות חדשות של 40 שירים מהקטלוג של הלהקה, רבים מהם עיבודים מוזיקליים מופשטים ואקוסטיים. האלבום הוא אלבום נלווה לספר הזיכרונות של הסולן בונו, "Surrender: 40 Songs, One Story" (שיצא ב-2022) ומורכב מ-40 פרקים עם שמות של שירים של U2. גרסאות חדשות של השירים נכללו בגרסת הספר המוקלט של ספר הזיכרונות, ובוצעו על ידי בונו במהלך סיבוב ההופעות לקידום הספר. הקלטת "Songs of Surrender" החלה ב-2021 ונמשכה במשך שנתיים במהלך הסגרים של מגפת הקורונה. דה אדג' ובונו עבדו על האלבום באופן לא פורמלי בבית של דה אדג' בצרפת, וכן באולפני הקלטות בלונדון ובלוס אנג'לס. במהלך הסשנים, חברי הלהקה שיתפו פעולה עם מפיקים ומוזיקאים רבים, כולל בוב אזרין, דאנקן סטיוארט, דקלן גפני וסטפן האוזר. "Songs of Surrender" מורכב מהקלטות חוזרות ופרשנויות חדשות ל-40 שירים מהקטלוג של U2. האלבום הוקלט במשך שנתיים במהלך הסגרים של מגפת הקורונה. דה אדג' שימש כאוצר וכמפיק של האלבום. שילוב של שני אירועים שכנעו את דה אדג' לבצע את הפרויקט: כתוצאה מהסגרים של המגפה היה לו יותר זמן חופשי שהוא ראה כהזדמנות יצירתית. בנוסף, בונו החליט לבנות את ספר הזיכרונות שלו, "Surrender: 40 Songs, One Story", בצורה של 40 פרקים עם שמות של שירים של U2. האלבום "Songs of Surrender" נהגה כדרך לשקף את הפרקים של הספר. מכיוון שחברת התקליטים של U2 לא ציפתה לאלבום חדש, הלהקה הסכימה שהם ישחררו את הפרויקט רק אם הם יהיו מרוצים מהתוצאה. העבודה על "Songs of Surrender" החלה להיות רצינית בתחילת 2021. עבור השירים שהוקלטו מחדש, חברי הלהקה החליטו שהם לא צריכים להישאר נאמנים לגרסאות המקוריות של השירים. דה אדג' החל לחבר רעיונות מוזיקליים על גיטרה אקוסטית ופסנתר, והוא אלתר רעיונות ווקלים שהוא השמיע לאחר מכן לבונו. הצמד היה מעודד מהתוצאות של הסשן הראשון, במהלכו בונו שר על הרעיונות המוזיקליים של דה אדג'. בסשנים באים, הם עבדו בחדר הקלטות מאולתר בביתו של דה אדג'. בזמן שהם התנסו בעיבודים מוזיקליים חדשים של השירים, דה אדג' שינה את המפתחות, האקורדים והמקצבים של השירים, בעוד שבונו כתב מילים מחדש לעיתים קרובות. דה אדג' ובונו שיתפו פעולה מדי פעם כששניהם היו בצרפת באותו הזמן. במקרה אחד כזה, הם עבדו עם המפיק דקלן גפן והצ'לן סטפן האוזר. הסשנים האלה הולידו את הגרסות ל-"Vertigo" ו-"Dirty Day" שהיו מבוססים על הצ'לו. הלהקה גם שיתפה פעולה עם המהנדס המוזיקלי דאנקן סטיוארט. בנוסף לעבודה הספורדית זה עם זה כמה ימים בכל פעם, דה אדג' ובונו ערכו סשנים פורמליים של הקלטות בלונדון ובלוס אנג'לס. בלונדון, המפיק בריאן אינו הקליט קול והבסיסט אדם קלייטון ניגן בס. בלוס אנג'לס, דה אדג' ובונו עבדו עם המפיק בוב אזרין וגם עם המוזיקאים דניאל לנואה ואייב לבוריאל ג'וניור, ששניהם סיפקו קולות רקע לשירים. אזרין עבר על הקלטות הדמו של הלהקה כדי לעזור להם להחליט איזה עיבודים מוזיקליים עבדו ואיזה היו צריכים ליטושים. המתופף לארי מולן ג'וניור תרם כלי הקשה לאלבום, אבל על פי דה אדג' "לא רצה או לא היה מוכן" לנגן במערכת תופים שלמה בזמן ההקלטות. כתוצאה מכך, דה אדג' בדק לופים של תופים שמולן הקליט בעבר. אחד מהם היה המקור לגרסה החדשה של "Get Out of Your Own Way". קלייטון הזכיר לראשונה פרויקט של הקלטות חוזרות בריאיון ביוני 2021. הוא אמר: "אנחנו משחקים עם לשנות כמה שירים שיש לנו ולשים אותם בסביבה אקוסטית יותר." לאחר הוצאת ספר הזיכרונות "Surrender: 40 Songs, One Story" בנובמבר 2022, גרסאות חדשות של שירים של U2 התחילו להתפרסם. עבור הספר המוקלט של ספר הזיכרונות, לפני כל פרק הושמעה גרסה מחודשת של השיר המקורי שעל שמו הפרק. במהלך סיבוב ההופעות לקידום הספר, "Stories of Surrender", בונו ביצע הרבה מהשירים בגרסאות מופשטות. בינואר 2023, כמה מעריצים של U2 קיבלו מכתבים מדה אדג' בדואר. במכתב היה קוד מורס שאיית את שם האלבום. בסביבות אותו הזמן, 40 שירים של הלהקה עלו מחדש לספוטיפיי עם קטע וידאו שהיה בו את אותו קוד מורס. באלבום יש שירים מכל האלבומים של U2 חוץ מ-"October" (מ-1981), "No Line on the Horizon" (מ-2009) ו-"Original Soundtracks 1" (מ-1995), שיתוף הפעולה של U2 עם אינו תחת השם הבדוי "Passengers". האלבום "Songs of Surrender" הוכרז רשמית ב-10 בינואר 2023 בטריילר עם גרסה חדשה של "Beautiful Day". הסרטון גם כלל את תאריך היציאה שהיה ה-17 במרץ. יום אחרי שהפרויקט הוכרז, רשימת השירים והפורמטים התפרסמו יחד עם גרסה חדשה של "Pride (In the Name of Love)". השיר "With or Without You" יצא ב-27 בינואר. ב-12 בפברואר, בטקס פרס איש השנה של ה-NFL על שם וולטר פייטון, הושמע השיר "One". השיר "Beautiful Day" יצא ב-3 במרץ. ב-21 בפברואר, הלהקה הכריזה שהם שכרו 40 אמנים ליצור סרטונים של 60 שניות שילוו כל שיר באלבום. ביום יציאת האלבום, שוחרר לדיסני+ ספיישל טלוויזיה בשם "Bono & The Edge: A Sort of Homecoming, With Dave Letterman". בספיישל, בונו ודה אדג' מסתובבים בדבלין עם דייוויד לטרמן ומופיעים בתיאטרון אמבסדור. מילות השירים נכתבו על ידי בונו ודה אדג', המוזיקה לשירים הולחנה על ידי U2. בונו - שירה דה אדג' - גיטרה, שירה, פסנתר, קלידים, בס, גיטרה בס, פנדר רודס, תכנות בס, דולצימר, תכנות תופים, פסנתר חשמלי של וורליצר, יוקולילי אדם קלייטון - גיטרה בס לארי מולן ג'וניור - תופים, כלי הקשה, פסנתר מידע על האלבום Songs of Surrender באתר MusicBrainz מידע על האלבום Songs of Surrender באתר AllMusic האלבום Songs of Surrender באתר Discogs האלבום Songs of Surrender באתר Last.fm Jon Blistein, U2 Reimagined 40 of Their Own Songs for New Album 'Songs of Surrender', Rolling Stone, ‏2023-01-10 (באנגלית אמריקאית) Chris Willman, U2 Set to Release ‘Songs of Surrender’ Album in March, With 40 Remakes of Older Songs, Variety, ‏2023-01-10 (באנגלית אמריקאית) Gil Kaufman, U2 to Revisit 40 Classic Tracks on ‘Songs of Surrender’ Collection, Billboard, ‏2023-01-11 (באנגלית אמריקאית) The Hot Press Newsdesk, U2 share new version of 'Pride (In The Name Of Love)' from Songs Of Surrender, Hotpress Andy Greene, U2 at the Crossroads: Inside the Band's Ambitious Reinvention for 2023, Rolling Stone, ‏2023-03-06 (באנגלית אמריקאית) טום דויל, 'We are turning the amps on.', Mojo 353, אפריל 2023, עמ' 84 Neil McCormick, ‏The Edge: ‘It’s going to be very difficult to break up U2’, The Telegraph, 4 March 2023 U2 is recording new versions of 40 old songs because The Edge started experimenting with keyboards during lockdown, Fortune (באנגלית) U2 Share Re-Recorded "Pride (In The Name Of Love)": Listen, Stereogum, ‏2023-01-11 (באנגלית) William Earl, Bono’s Impressive One-Man Show Remixes U2 Classics With Personal History: Concert Review, Variety, ‏2022-11-04 (באנגלית אמריקאית) Jem Aswad, U2’s Bono Announces New Round of ‘Stories of Surrender’ Book Tour Dates, Variety, ‏2022-12-12 (באנגלית אמריקאית) Rhian Daly, U2 announce album of “reimagined and re-recorded” tracks, ‘Songs Of Surrender’, NME, ‏2023-01-10 (באנגלית בריטית) Tomás Mier, U2 Reimagine 'With or Without You' Nearly 40 Years Later, Rolling Stone, ‏2023-01-27 (באנגלית אמריקאית) Condé Nast, U2 Announce Achtung Baby Las Vegas Shows in New Super Bowl Commercial, Pitchfork, ‏2023-02-13 (באנגלית אמריקאית) Rhian Daly, Listen to U2’s new take on ‘Beautiful Day’, NME, ‏2023-03-03 (באנגלית בריטית) 98 KUPD, U2 commissions 40 fans to make videos for all of their ‘Songs of Surrender’ – 98KUPD – Arizona's Real Rock, 98KUPD - Arizona's Real Rock, ‏2023-02-22 (באנגלית אמריקאית) Paul Sexton, U2SOS40 Art Project Accompanies Arrival Of U2’s ‘Stunning’ ‘Songs Of Surrender’, uDiscover Music, ‏2023-03-17 (באנגלית אמריקאית) Selome Hailu, ‘Bono & The Edge’ Documentary Special With David Letterman Greenlit at Disney+ Ahead of Upcoming U2 Album, Variety, ‏2023-01-13 (באנגלית אמריקאית) A. B. C. News, Review: U2 documentary marred by an oddball American, ABC News (באנגלית) Top Current Album Sales, Billboard, ‏2023 (באנגלית אמריקאית) Top Rock & Alternative Albums, Billboard, ‏2023 (באנגלית אמריקאית)